Public procurement notice: Prior Information Notice Without Call For Competition
Published: 2022-04-04
Buyer: Pohjois-Pohjanmaan hyvinvointialue
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyyntö / Kutsu markkinavuoropuheluun: Pohjois-Pohjanmaan hyvinvointialueen asukkaiden sähköinen ajanvarausjärjestelmä terveyspalveluihin
Pohjois-Pohjanmaan hyvinvointialue kutsuu tarjoajat markkinavuoropuheluun. Markkinavuoropuhelun / tietopyynnön kohteena on asukkaiden sähköinen ajanvarausjärjestelmä Pohjois-Pohjanmaan hyvinvointialueelle.
Tämä ilmoitus ei ole tarjouspyyntö, eikä sen julkaisemisella aloiteta tarjouskilpailua, vaan kyseessä on esiselvitykseen ja markkinakartoitukseen liittyvä tietopyyntö.
Pohjois-Pohjanmaan tuleva hyvinvointialue aloittaa toimintansa 1.1.2023. Yksi keskeinen tavoite on asukkaiden sähköisten palveluiden ja asioinnin yhdenmukaistaminen, vaikka sirpaleisella Pohjois-Pohjanmaan hyvinvointialueella taustajärjestelmät eivät 1.1.2023 mennessä vielä yhtenäistykään. Asukkaiden digipalveluiden tietojärjestelmiä yhtenäistetään osana hyvinvointialueen ICT-muutosohjelmaa.
Tavoitteena Pohjois-Pohjanmaalla on kehittää ja lisätä asukkaiden sähköistä asiointia ja omaa vastuunottoa käyttöönottamalla yhtenäinen sähköinen ajanvarausjärjestelmä terveyspalveluihin sekä mahdollisesti myös suun terveydenhuoltoon ja sosiaalipalveluihin. Järjestelmän avulla asukkaille tarjotaan ajasta ja paikasta riippumaton tapa hoitaa ajanvarauksiaan. Sähköisen ajanvarauksen myötä palvelupisteet/yksiköt voivat siirtää merkittävän määrän työtään verkkoon ja siten säästää aikaa ja kustannuksia. Terveydenhuollon ammattihenkilön ajankäyttö asiakkaan ajanvarauksien hallinnointiin vähenee ja siirtyy välittömään hoitotyöhön. Pohjois-Pohjanmaan hyvinvointialueella sähköisen ajanvarausjärjestelmän käyttöönotto nivotaan asiakas- ja potilastietojärjestelmä Eskon käyttöönottoon ja sen tulee integroitua ESKO potilashallintoon.
Tällä hetkellä Pohjois-Pohjanmaan tulevan hyvinvointialueen kunnilla / kuntayhtymillä ja Oulun yliopistollisella sairaalalla on käytössä sähköinen ajanvarausjärjestelmä terveydenhuollon ajanvarauksiin.  Toiminnallisuudet vaihtelevat, mutta asukkaiden on mahdollista perua/ siirtää/vahvistaa tai tehdä ajanvaraus. Sähköinen ajanvaraus on mahdollista tehdä useisiin palveluihin, kuten sairaanhoitajan vastaanotoille, lastenneuvolaan ja lasten terveystarkastuksiin, lastenvalvojille, erilaisiin määräaikais- ja jälkikontrolleihin, laboratorioon, akuutti-vastaanotoille, hammashoitolaan, liikuntaneuvontaan ja perhevalmennukseen. Nykyään perustason palveluissa ajanvaraus on pääasiassa potilastietojärjestelmän toimittajan tuottama palvelu.
Oulun yliopistollisessa sairaalassa on käytössä sähköinen ajanvaraus ja palveluohjain. Lisäksi on käytössä eri yksiköiden hankkimia ajanvaraukseen liittyviä verkkosovelluksia. Kuvantamisen vastuualueella on käytössä Commit Oy:n verkkosovellus rintasyöpäseurantaan annetun ajan siirtoon tai perumista varten. Järjestelmään kirjaudutaan kutsukirjeessä tulleella henkilökohtaisella käyttäjätunnuksella.
Osana uusien ratkaisujen suunnittelua käynnistetään markkinavuoropuhelu, jonka tavoitteena on kartoittaa terveydenhuollon sähköisiä ajanvarausjärjestelmiä, niihin liittyviä kehityssuuntia sekä kustannuksia. Vuoropuhelun tulosten perusteella valmistellaan vaatimusmäärittely ja aloitetaan järjestelmän hankinta.
Pohjois-Pohjanmaan hyvinvointialue järjestää markkinavuoropuhelun 2.5.2022 ja 9.5.2022 Teamsin välityksellä.
Kiinnostuneet tarjoajat voivat varata ko. päiviltä 1h 30 min mittaisen esitys- ja keskusteluajan, jona aikana kiinnostuneet tarjoajat voivat esitellä ratkaisujaan/palveluitaan.
Markkinavuoropuheluun tulee ilmoittautua 22.4.2022  klo 12:00 mennessä sähköpostitse osoitteeseen hankintapalvelut@monetra.fi.
Tällä tietopyynnöllä EI pyydetä eikä tähän anneta tarjouksia vaan pyydetään kiinnostuneita tarjoajia osallistumaan markkinavuoropuheluun, jotta hankinta voitaisiin toteuttaa tarkoituksenmukaisella tavalla. Markkinavuoropuhelussa esiin tulleet tiedot säilyvät täysin luottamuksellisina ja niitä tullaan käyttämään ainoastaan hankinnan valmisteluun.
Tietopyyntö tai itse markkinavuoropuhelu ei velvoita hankintayksikköä toteuttamaan hankintaa tietopyynnössä kuvatulla tai muullakaan tavalla.
Tähän tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen vaikuta millään tavoin tarjoajan asemaan varsinaisessa tarjouskilpailussa.